ഗോഡ്സെ സിന്ദാബാദ് ഗാന്ധി ജയന്തിക്കിടെ ട്വിറ്ററില് ട്രെന്ഡിങ് ന്യൂഡല്ഹി: ഗാന്ധി ജയന്തി ദിനത്തില് സാമൂഹമാധ്യമമായ ട്വിറ്ററില് ട്രെന്ഡിങ്ങായത് ഗാന്ധ ഘാതകനും തീവ്ര ഹിന്ദുത്വ വാദിയുമായ നാഥുറാം വിനായക് ഗോഡ്സെയെ പുകഴ്ത്തുന്ന ട്വീറ്റുകള്. ഗോഡ്സെ സിന്ദാബാദ് എന്ന ഹാഷ്ടാഗിലാണ് നിരവധി പേര് ഗാന്ധിയെ അപമാനിക്കുന്നതും ഗോഡ്സെയെ പ്രശംസിക്കുന്നതുമായ കുറിപ്പുകളും ചിത്രങ്ങളും പങ്കുവെച്ചത്.അതേസമയം, ഗാന്ധിയുടെ 152ാം ജന്മവാര്ഷിക ദിനത്തില് പ്രധാനമന്ത്രി നരേന്ദ്ര മോദി രാജ്ഘട്ട് സന്ദര്ശിച്ച് ആദരാഞ്ജലി അര്പ്പിക്കുകയും പുഷ്പാര്ച്ചന നടത്തുകയും ചെയ്തു. രാഷ്ട്രപതി രാം നാഥ് കോവിന്ദ്, ഉപരാഷ്ട്രപതി വെങ്കയ്യ നായിഡു എന്നിവരും ജന്മദിനാശംസകള് നേര്ന്നു.ഉച്ചയോടെ 1,27,000 പേരാണ് ഗോഡ്സെ സിന്ദാബാദ് ട്വീറ്റുകള് പങ്കുവെച്ചത്. ബി.ജെ.പി, സംഘ് പരിവാര് അനുയായികളും അവരുടെ ആശയങ്ങള് പങ്കുവെക്കുന്നവരുമാണ് ഇതില് മിക്കവരും.അതിനിെട, ഗോഡ്സെയെ പുകഴ്ത്തുന്നതിനെതിരെ വ്യാപക വിമര്ശനങ്ങളും പല കോണില്നിന്നും ഉയരുന്നുണ്ട്. നാഥുറാം ഗോഡ്സെ സിന്ദാബാദ് എന്ന മുദ്രാവാക്യം പ്രചരിപ്പിക്കുന്ന സംഘികളെ നേരന്ദ്രമോദി മൗനത്തിലൂടെ പിന്തുണക്കുകയാണെന്ന് കോണ്ഗ്രസ് നേതാവും എം.പിയുമായ മാണിക്കം ടാഗോര് കുറ്റപ്പെടുത്തി. ആരാണ് ഇൗ മുദ്രാവാക്യത്തിന്റെ ഉത്തരവാദിയെന്നത് പ്രസക്തമായ ചോദ്യമാണ്. ഇതിനെതിരെ മോദി നടപടിയെടുക്കുേമാ? അതോ ഇത് ചെയ്യുന്ന സംഘികളെ മൗനത്തിലൂടെ പിന്തുണക്കുമോ? മാണിക്കം ട്വീറ്റിലൂടെ ചോദിച്ചു.നാഥുറാം ഗോഡ്സെ സിന്ദാബാദ് ഇന്ത്യയില് ട്രെന്ഡിങ് ആയ സാഹചര്യത്തില് ഇന്ത്യന് ഹിന്ദുവിനെ തീവ്രവാദികളാക്കുന്നത് ആര് എന്ന ചോദ്യം പ്രസക്തമാണെന്ന് മാധ്യമപ്രവര്ത്തക റാണ അയ്യൂബ് ട്വീറ്റ് ചെയ്തു.ഗോഡ്സെ സിന്ദാബാദ് ട്വീറ്റ് ചെയ്യുന്നവരെല്ലാം പ്രധാനമന്ത്രി നരേന്ദ്രമോദിയെ ഫോളോ ചെയ്യുന്നവരാണെന്ന് രാഷ്ട്രീയ നിരീക്ഷകന് തഹ്സീന് പൂനെവാല അഭിപ്രായപ്പെട്ടു. ഗാന്ധി ജയന്തി ദിനത്തിലെ ഈ പ്രവണത അവസാനിപ്പിക്കാന് തന്റെ അനുയായികളോട് ആവശ്യപ്പെടാനുള്ള ധാര്മ്മിക ബാധ്യത മോദിജിക്കുണ്ട്! നമ്മുടെ പ്രധാനമന്ത്രി ശരിയായത് ചെയ്യുമോ അതോ അദ്ദേഹം ബാപ്പുവിനെക്കുറിച്ച് വെറും അധരവ്യായാമം മാത്രമാണോ നടത്തുക? അദ്ദേഹം ട്വീറ്റില് ചോദിച്ചു.ഗോഡ്സെ സിന്ദാബാദ് മുഴക്കുന്നവര് രാഷ്ട്രത്തെ തന്നെ അപമാനിക്കുകയാണെന്ന് ബി.ജെ.പി നേതാവ് വരുണ് ഗാന്ധിയും അഭിപ്രായപ്പെട്ടു.